Diari Oficial de la Generalitat Valenciana


Sumari del DOGV 7634, del 13-10-2015 (2015/8191)

ORDRE 4/2015, de 29 de setembre, de la Conselleria d'Economia Sostenible, Sectors Productius, Comerç i Treball, per la qual es convoquen les ajudes econòmiques a les organitzacions sindicals per a l'exercici de 2015.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7634

Data del DOGV
:   13-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8191


Data del document
:   29-09-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

ORDRE 4/2015, de 29 de setembre, de la Conselleria d'Economia Sostenible, Sectors Productius, Comerç i Treball, per la qual es convoquen les ajudes econòmiques a les organitzacions sindicals per a l'exercici de 2015.  
 [2015/8191]  
L'Ordre de 30 de juny de 2005 (DOGV 25 de juliol), de la Conselleria d'Economia, Hisenda i Ocupació, modificada per la de 14 de maig de 2007 (DOCV 18 de maig), va aprovar les bases que regulen les ajudes econòmiques a les organitzacions sindicals.  
En compliment del que disposen les bases s'ha de fixar el termini de presentació de sol·licituds en l'ordre de convocatòria de les ajudes i donar publicitat als crèdits consignats en les lleis de pressupostos que han de finançar-ne la concessió.  
La Llei 8/2014, de 26 de desembre, de Pressupostos de la Generalitat per a l'exercici econòmic 2015, conté en l'annex de transferències corrents, la línia pressupostària T0230.000, amb una dotació econòmica de 390.000 euros, destinada al suport a les organitzacions sindicals.  
  
De conformitat amb el que preveu l'article 7.4 del Decret 147/2007, de 7 de setembre, del Consell, estes subvencions no estan subjectes a l'obligació de notificació prèvia a la Comissió Europea per no concórrer tots els requisits de l'article 107.1 del Tractat de Funcionament de la Unió Europea, atés que es tracta d'ajudes destinades a atendre la realització dels fins sindicals que els són propis, i distribuïdes segons criteris d'objectivitat, representativitat i publicitat, no complixen amb el requisit de l'avantatge econòmic ni que conduïsca o puga conduir a un falsejament de la competència que afecte els intercanvis comercials entre els estats membres.  
Per això, en virtut del nomenament realitzat per Decret 8/2015, de 29 de juny, del president de la Generalitat, i fent ús de les facultats que em conferix la Llei 5/1983, de 30 de desembre, del Consell, i el Decret 157/2015, de 18 de setembre, del Consell, pel qual es va aprovar el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
  
ORDENE  
  
Primer. Convocatòria  
Es convoquen, per a l'exercici de 2015, les ajudes econòmiques regulades per les bases aprovades per l'Ordre de 30 de juny de 2005 (DOGV 25 de juliol), i modificades per la de 14 de maig de 2007 (DOCV 18 de maig).  
  
Segon. Dotació econòmica  
De conformitat amb el que establix la Llei 8/2014, de 26 de desembre, de Pressupostos de la Generalitat per a l'exercici econòmic 2015, les ajudes convocades es finançaran amb càrrec al programa 315.10, Condicions de Treball i Administració de les Relacions Laborals, línia pressupostària T0230.000, amb un import de 390.000 euros.  
  
  
Tercer. Termini de presentació  
El termini per a sol·licitar-les serà d'un mes comptat des de l'endemà de publicació d'esta ordre en el Diari Oficial de la Comunitat Valenciana.  
  
Quart. Comissió de valoració  
La composició de la comissió serà la següent: el subdirector general de Relacions Laborals, que serà el seu president, i la cap del Servici de Relacions Laborals i Gestió de Programes, que actuarà com a secretària de la comissió.  
  
Quint. Entrada en vigor  
La present ordre entrarà en vigor l'endemà de publicar-se en el Diari Oficial de la Comunitat Valenciana.  
  
Contra el que disposa la present ordre, que posa fi a la via administrativa, podrà interposar-se un recurs potestatiu de reposició davant de l'òrgan que l'ha dictat, en el termini d'un mes des de la seua publicació en el DOCV, o ser impugnada directament davant de l'ordre jurisdiccional contenciós administratiu, en el termini de dos mesos, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 29 setembre de 2015  
  
El conseller d'Economía Sostenible,   
Sectors Productius, Comerç i Treball,  
RAFAEL CLIMENT GONZÁLEZ